Goedkoopste B-segment sportnuts met ŉ outo-ratkasFoto: Verskaf Die wêreld is behep met sportnutsvoertuie (SNV). Ek stry gereeld dat indien jou SNV nie vierwielaandrywing het nie, dit geensins meer prakties as ŉ doodgewone luikrug óf ŉ sedan is nie. Nietemin… dié bakstyl is uiters gewild, en die EcoSport is een van die voorlopers. Die EcoSport bied ŉ oulike pakket met sitplek vir vyf en ŉ billike kattebak. Sy regop ontwerp laat hom hoër en meer taai voel as wat hy werklik is – maar dit is presies waarna kopers soek. Hulle wil hoër sit in die verkeer – dis al. Nou het Ford slim geraak. Hulle het hul aangename wringkragomsitter-outokas by die reeks gevoeg, perfek vir daai einste verkeer. Foto: Verskaf Die Ford EcoSport 1.5 Ambiente outo word deur Ford se lekker atmosferiese 1,5 driesilinderpetrolenjin aangedryf. Die enjin bied ŉ gesonde 91 kW en 150 Nm. Dit, gepaard met die sesspoed outo, maak van die EcoSport ŉ rustige ou buksie. Ford beweer ŉ gemiddelde brandstofverbruiksyfer van 6,9 ℓ/ 100 km, en met ŉ 52 ℓ tenk sal dit ŉ moontlike reikafstand van 750 km bied. Op die pad is waar die EcoSport se sterkste, en swakste punt uitkom. Die vering is lieflik soepel en sag. Dit is nie ŉ sportmotor en hoef nie ongemaklik geveer te wees nie. Die sesspoed ratkas hou die omwentelinge lekker laag op die snelweg… en daar kom die uitdaging – maar moenie jou bekommer nie, daar is ŉ oplossing. Foto: Verskaf Die 1,5 driesilinderenjin het nie ŉ turboaanjaer nie… dus het hy nie hope wringkrag nie. Dít – met ŉ outomatiese ratkas met lang ratverhoudings kan veroorsaak dat die ratkas rondspring en ratte soek. Gelukkig het die EcoSport op die rathefboom ŉ bultknoppie. As jy ŉ bult sien – druk hom net en die ratkas spring terug vyfde rat toe. Die omwentelinge klim so amper ŉ duisend rpm, en die EcoSport klim rustig die bult teen 120 km/h, sonder enige probleme. As jy bó kom – druk weer die knoppie, en die omwentelinge kom af na so 2 500 r/min toe, waar die EcoSport sy beste verbruik kan bied. Dié knoppie en gewoonte wat mens moet aanleer is ŉ klein prys om te betaal aangesien die EcoSport die goedkoopste B-segment sportnutsvoertuig met ŉ outomatiese ratkas is… en dis nie ŉ vervlakste CVT-palwisseltransmissie nie – ŉ wen-wen in my boek. Die reeks lyk só: Die reeks word gedek deur ŉ 4 jaar/ 120 000 km waarborg en ŉ 4 jaar 60 000 km diensplan. Die kompetisie lyk só: 3 jaar/ 45 000 km diensplan 3 jaar/ 45 000 km diensplan 7 jaar/ 200 000 km dryfstelselwaarborg 3 jaar/ 45 000 km diensplan Tussen dié mededingers is die Ford ŉ ware winskoop. Ek sal ook baie hard na die Duster kan kyk. Sy verrigting is baie sterker as die ander, hy is bitter lig op brandstof en heelwat groter as die res. Foto: Verskaf